**Zmluva o uzavretí budúcej zmluvy**

**č. SZH1213201511**

**podľa § 289 ods.1 zákona č.513/1991 Zb. Obchodného zákonníka v znení neskorších právnych predpisov**

**( ďalej len „zmluva“)**

**Oprávnená**  ENVI-PAK, a.s.

**organizácia:**  Sídlo: Galvaniho 7/B, 821 04 Bratislava

IČO: 35 858 010

IČ DPH: SK2020264290

Bankové spojenie: Tatrabanka

IBAN: SK16 1100 0000 0026 2376 8445

e-mail: envipak@envipak.sk

spoločnosť zapísaná v obchodnom registri OS Bratislava I, odd.: Sa, vložka číslo 3128/B

zastúpená: Mgr. Hana Nováková MBA,

generálna riaditeľka

(ďalej len „ENVI-PAK, a.s.“)

**a**

**Obec: Iňa**

Sídlo: Iňa 27, Tehla 935 35

IČO: 00307076

e-mail: obecina@wan1.sk

zastúpená: Jozef Rosipal - starosta

(ďalej len „obec“)

(ďalej len „ zmluvná strana“ alebo „zmluvné strany“)

**Preambula**

1. ENVI-PAK, a.s. vykonáva činnosť oprávnenej organizácie v zmysle § 135 ods. 16 zákona č. 79/2015 Z. z. o odpadoch ( ďalej len „zákon o odpadoch“).
2. ENVI-PAK, a.s. zohľadňujúc schválenie nového zákona o odpadoch deklaruje svoj záujem pôsobiť v oblasti kolektívneho nakladania s odpadmi z obalov a odpadmi z neobalových výrobkov v postavení organizácie zodpovednosti výrobcov pre obaly. Záujmom oprávnenej organizácie je preto zabezpečenie triedenia, zberu, prepravy, zhodnocovania a recyklácie odpadov z obalov a odpadov z neobalových výrobkov prostredníctvom vytvorenia a prevádzkovania funkčného systému združeného nakladania s odpadmi z obalov a odpadmi z neobalových výrobkov.
3. V súlade so zákonom o odpadoch ENVI-PAK, a.s. doručí najneskôr do 31.3.2016 Ministerstvu životného prostredia SR žiadosť o udelenie autorizácie s cieľom, aby jej bola udelená autorizácia s účinnosťou od 1.7.2016.
4. Obec je subjektom územnej samosprávy zodpovedajúca za nakladanie s komunálnymi odpadmi na svojom území.
5. ENVI-PAK, a. s. a obec deklarujú spoločný záujem uzatvoriť zmluvu v súlade s ustanovením § 28 ods.6 písm. c) zákona o odpadoch v zmysle podmienok dohodnutých v zmluve.

**Článok I.**

**Predmet zmluvy**

1. **Táto zmluva predstavuje zmluvu o uzavretí budúcej zmluvy, v zmysle ktorej sa zmluvné strany zaväzujú uzatvoriť budúcu zmluvu, ktorej vzor spolu s jej prílohami č.1, č.2, č.3 (ako prílohami budúcej zmluvy) tvorí prílohu tejto zmluvy.**
2. **ENVI-PAK, a.s. a obec sa zaväzujú uzavrieť budúcu zmluvu nasledovne. ENVI-PAK, a.s. sa zaväzuje doručiť obci tri (3) podpísané originály budúcej zmluvy spolu s písomnou výzvou obci na uzavretie budúcej zmluvy. Na základe doručenej písomnej výzvy sa obec taktiež zaväzuje uzavrieť budúcu zmluvu, a to bezodkladne tak, že najneskôr do štrnástich ( 14) kalendárnych dní odo dňa doručenia výzvy od ENVI-PAK, a. s. doručí do spoločnosti ENVI-PAK, a. s. jeden (1) originál budúcej zmluvy spolu s prílohami, podpísaný štatutárnym orgánom obce, pričom dva (2) originály obojstranne podpísanej budúcej zmluvy spolu s prílohami zostávajú obci.**
3. **ENVI-PAK, a.s. sa zaväzuje písomne vyzvať obec uzavrieť budúcu zmluvu v súlade s ods.2 tohto článku zmluvy najneskôr do 15.apríla 2016.**
4. **Záväzok ENVI-PAK, a.s. uzavrieť budúcu zmluvu zaniká, ak obec v lehote podľa ods.2 tohto článku zmluvy (najneskôr do 14 kalendárnych dní) nedoručí do ENVI-PAK, a.s. štatutárnym orgánom obce podpísanú budúcu zmluvu.**
5. **Zmluvné strany sa dohodli, že súčasťou tejto zmluvy sú vyplnené prílohy č.1 a č.3 ( patriace k vzoru budúcej zmluvy), ktoré sa uzavretím budúcej zmluvy stanú riadnymi prílohami č.1 a č.3 budúcej zmluvy.**

**Článok II.**

**Práva a povinnosti zmluvných strán**

1. Zmluvné strany sa dohodli, že v prípade, ak porušia svoj záväzok uzatvoriť budúcu zmluvu, sú oprávnené domáhať sa na súde, aby tento ich prejav vôle bol nahradený súdnym rozhodnutím.
2. Zmluvné strany sa dohodli, že príloha č. 1, patriaca k vzoru budúcej zmluvy, je predmetom obchodného tajomstva. Akékoľvek sprístupnenie či zverejnenie predmetu obchodného tajomstva (vcelku ako aj sčasti) bude možné len na základe predchádzajúceho výslovného písomného súhlasu oboch zmluvných strán.

**Článok III.**

**Spoločné a záverečné ustanovenia**

1. Zmluvu možno meniť alebo dopĺňať len písomnou dohodou oboch zmluvných strán formou dodatku.
2. Zmluva nadobúda platnosť dňom jej podpísania poslednou zmluvnou stranou a účinnosť dňom nasledujúcim po dni jej zverejnenia v súlade s ust. § 47a ods. 1 zák. č. 40/1964 Zb. Občianskeho zákonníka v znení neskorších predpisov.
3. **Akákoľvek komunikácia, oznámenia, výzvy a pod podľa tejto zmluvy sa uskutoční v písomnej forme a musí byť doručená elektronicky, doporučene poštovou zásielkou alebo kuriérom. Za týmto účelom**  je každá zmluvná strana povinná oznámiť druhej strane bez zbytočného odkladu zmenu svojich kontaktných údajov uvedených v záhlaví zmluvy.
4. Táto zmluva je vyhotovená v troch (3) rovnopisoch, z ktorých obec obdrží dva (2) rovnopisy a ENVI-PAK, a.s. jeden (1).

Zmluvné strany vyhlasujú, že si túto zmluvu prečítali, jej obsahu porozumeli, uzavreli ju slobodne, vážne, určite a zrozumiteľne, nie v tiesni, nie za nápadne nevýhodných podmienok a na znak súhlasu ju podpísali.

Obec:

...........................................................

...........................................................

ENVI-PAK, a. s.:

Bratislava .........................................

............................................................

Mgr. Hana Nováková MBA

generálna riaditeľka

spoločnosti ENVI-PAK, a. s